Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3209

4. Turizmuspolitika A turizmus földrajzi terekhez – régióhoz, térséghez, tájhoz és településhez – kötõdik. A turisztikai termékelemeknek adott térségen belül kell összehangolt egységet alkotniuk. A turizmus hatékony fejlesztését, szervezését és mûködtetését ezért csak területi elven, decentralizált fejlesztéspolitikával támogatva lehet hatékonyan biztosítani. Ezért célszerû, hogy a jövõben az állami regionális turisztikai testületek, ügynökségek a regionális fejlesztési tanácsokhoz, ill. ügynökségeikhez kapcsoltan mûködjenek. Célszerû, hogy ne csak a marketing, hanem a turizmusfejlesztés és tervezés is a térségi márkanévként is eladható földrajzi, ill. néprajzi tájakra és ne adminisztratív egységekre szervezõdjön. Szükséges az üdülõkörzetek jelenlegi rendszerének és funkciójának felülvizsgálata. – Fokozottan szükséges törekedni a területi koncentráció csökkentésére, a turisztikai forgalom területi szétterítésére. – A hazai üdülés modelljének, ezen belül is a falusi és a vidékies térségekbe irányuló öko- és aktív turizmusnak a népszerûsítése alapvetõ térségfejlesztést (is) szolgáló cél. – Alapvetõ követelmény a vonzerõk, szolgáltatások, a turisztikai infrastruktúra és a marketing térségileg összehangolt, integrált rendszereinek megteremtése. – Budapest és a Balaton esetében a turisztikai versenyképesség nemzetközi pozícionáláson alapuló megerõsítése szükséges, valamint az, hogy e célterületekhez az ország többi térsége is kooperációkon keresztül kínálatával mind intenzívebben kapcsolódjon. – A regionális és helyi jelentõségû turisztikai célterületek fejlesztése során kiemelten fontos a desztináció menedzsment szervezetek felállítása, tematikus ill. térségi turisztikai hálózatok kialakítása. Gyógyüdülõhelyek esetében az egészségturisztikai és az egyéb idegenforgalmi kínálat térségileg összehangolt fejlesztése, valamint az egészségturizmus regionális egységes kínálati rendszerének, klasztereinek kialakítása elsõdleges. Kiemelt területe a regionális és helyi jelentõségû turisztikai célterületeknek a termálvíz kincs hasznosítása. – A táji, természeti és kulturális értékekben gazdag, tanyás és aprófalvas (rurális) térségekben az értékek fenntartható módon történõ kiaknázása elsõdleges feladat. Ennek során fõként az értékek (vonzerõk) társadalom számára ismertté és hozzáférhetõvé tétele, a tájidentitás és táj- ill. régióspecifikus jellegek erõsítése szükséges. Éppen ezért a falusi turizmus, ökoturizmus, agroturizmus, a bor- és aktív turizmus kiemelten fejlesztendõ. E térségekben a turisztikai, üdülõhelyi funkciók megerõsödése jól szolgálhatja a társadalmi-gazdasági megújulást, a helyi identitás erõsödését és az elmaradott, illetve esetenként funkciójukat vesztett térségek dinamizálását. Fontos azonban, hogy a fejlesztések olyan fenntartható turizmust ösztönözzenek, melynek hasznait – a helyi lakosok és a vendégek, üdülõk közötti partnerségen alapulva – túlnyomórészt az ott élõk élvezik. Ehhez az elmaradott térségek fokozott támogatást kell, hogy kapjanak. A perifériális kistérségekben különösen fontos az e-turizmus fejlesztése, lehetõségeinek kihasználása. – A határ menti térségek turisztikai fejlesztése során kiemelt feladat a kétoldalú szakmai és kulturális kapcsolatok intenzívebbé tétele, közös térségi turisztikai kínálat kialakítása, valamint a közös marketing. A nemzeti kisebbségek által lakott térségekben kiemelten fontos a térségek, települések népi hagyományaira és egyedi kulturális értékeire alapuló alternatív örökség-turisztikai kínálat megteremtése (pl. térségi örökségközpontok). – A Duna-mente és a Tisza-térség területén a vízi és ökoturizmus ösztönzése.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes